tartuNLP/wikipedia-smugri-20251201 huggingface dataset:
Hey Hey, My My (Into the Black)

Hey Hey, My My (Into the Black) on Neil Youngin suosituimpia kappaleita. Kappale liittyy akustiseen kappaleeseen "My My, Hey Hey (Out of the Blue)". Molemmat sisältyvät vuonna 1979 julkaistuun albumiin "Rust Never Sleeps". Se on julkaistu myös Youngin "Greatest Hits" -kokoelmalla. 
Kappale oli muun muassa grunge-yhtye Nirvanan laulajan Kurt Cobainin suosikkeja. Vuonna 1994 Kurt Cobain käytti kappaleen sanoja "It's better to burn out than to fade away" -itsemurhakirjeessään. Young teki Cobainin muistoksi albumin "Sleeps with Angels" hänen kuolinvuotenaan.
Kappaleesta ovat tehneet oman versionsa muun muassa suomalaiset rockyhtye Negative albumilla "Sweet &amp; Deceitful" kappaleella "My My, Hey Hey (Out of the Blue)" sekä thrash metal-yhtye A.R.G. albumilla "One World Without the End" kappaleella "Hey Hey, My My (Into the Black)" (CD:n bonusraita).
Kappaleen synty.
Young pelkäsi punkin syrjäyttävän alkuperäisen rockin, mistä hän sai aiheen kappaleeseen "My My, Hey Hey (Out of the Blue)". Monissa esiintymisissä Young lisäsi siihen sähkökitaroita ja kitarasooloja, ja näin syntyi kappale "Hey Hey, My My (Into the Black)".
Ra’id Karmi

Ra’id Karmi (arab. رائد الكرمي, s. 1974–k. 14. tammikuuta 2002, Tulkarm) oli palestiinalaisen Fatah-puolueen johtohahmo Länsirannalla, jonka Israelin asevoimat salamurhasi toisen intifadan aikana.
Elämä.
Karmi oli teini-ikäinen, kun liittyi ensimmäisen intifadan aikana Fatahiin. Vuonna 1991 Israel pidätti hänet, ja muutamaa vuotta myöhemmin hän pääsi vapaaksi Oslon sopimusten solmimisen jälkeen.
Israelin ulkoministeriö on sanonut, että Karmi osallistui lukuisiin terroritekoihin, ja että hän toimi suoraan Marwan Barghoutin alaisena. Israelilaislähteiden mukaan Karmi oli vastuussa 12 israelilaisen kuolemasta.
Kuolema.
Karmin sanotaan välttäneen ainakin neljä Israelin salamurhayritystä ennen kuolemaansa. Yhdessä yrityksessä Israelin ilmavoimien Apache-helikopteri ampui jeeppiä, jota Karmi ajoi.
Karmi kuoli 14. tammikuuta 2002 pommin räjähdyksessä Israelin asevoimien salamurhaamana. Palestiinalaisten mukaan Karmi lähti kotoaan saamansa puhelun jälkeen ja että yläpuolella kiertelevä lentokone oli laukaissut pommin kauko-ohjauksella. Israel ei ole virallisesti tunnustanut tehneensä salamurhaa ja aluksi kielsi osallisuutensa Karmin kuolemaan täysin. 
Myöhemmin Karmin murhan aikaan Israelin puolustusministerinä toiminut Benjamin Ben-Eliezer kuitenkin puhui Karmin salamurhaamisen aiheuttamista tunnoistaan haastattelussa:Sanoin [pääministeri Ariel Sharonille], haluan sinun tietävän että en ole varma tästä. Aion tehdä sen, mutta sydämeni ei ole täysin mukana. Koska... on selvää että se tulee päättämään tulitauon. [Sharon] sanoi että emme voi jättää tätä huomiotta. Kyse on pahimmasta terroristista. Hän sanoi että meidän täytyy päästä eroon hänestä mahdollisimman nopeasti koska hän aikoo aina palata uudelleen pahoihin tekoihinsa.
Vaikutukset.
Karmin kuoleman on katsottu muuttaneen toisen intifadan suuntaa, sillä salamurha päätti tulitauon, jota Hamas ja muut palestiinalaisryhmät olivat noudattaneet joulukuussa 2001 Jasser Arafatin käskystä. Lisäksi palestiinalaisryhmä Al-Aksan marttyyrien prikaatit kosti Karmin kuoleman tekemällä ensimmäisen itsemurhaiskunsa Israeliin kolme päivää myöhemmin. Karmin kuolemaan asti Fatah oli välttänyt iskuja Israelissa, toisin kuin muut palestiinalaisryhmät.
Crazy Horse

Crazy Horse on vuonna 1969 perustettu yhdysvaltalainen rockyhtye. Se on toiminut kanadalaisen muusikon Neil Youngin säestäjänä. Crazy Horse soittaa useilla Youngin klassikkolevyillä. Yhtye on julkaissut muutamia levyjä myös itsenäisesti ilman Youngia. 
Yhtyeen vaiheita.
Crazy Horse perustettiin vuonna 1969. Neil Young otti yhtyeen omakseen ja levytti sen kanssa kaksi albumia, "Everybody Knows This Is Nowhere" (1969) ja "After the Gold Rush" (1970). Yhtye julkaisi ensimmäisen oman levynsä ilman Neil Youngia vuonna 1971. Ensialbumin kappale "I Don't Wanna Talk About It" tunnetaan varsinkin Rod Stewartin versiona.
Danny Whittenin heroiiniaddiktio nousi esille, kun Neil Young teki hänestä kappaleen "The Needle And The Damage Done" levylleen "Harvest". Whitten erotettiin yhtyeestä 18. marraskuussa 1972. Samana päivänä hänet löydettiin kuolleena. Kuolema oli seurausta valiumin ja alkoholin sekakäytöstä. Vuonna 1973 Young teki ystävänsä kuoleman inspiroiman levyn "Tonight’s the Night" (julkaistu vasta vuonna 1975).
Marwan al-Barghuthi

Marwan al-Barghuthi (, s. 6. kesäkuuta 1959) on palestiinalainen poliitikko. Israelin viranomaiset vangitsivat Al-Barghuthin vuonna 2002 ja hänet tuomittiin vuonna 2004 viiteen elinkautiseen vankeusrangaistukseen murhasta ja murhayrityksestä. Israelin viranomaiset epäilevät al-Barghuthia al-Aksan marttyyrien prikaatit -nimisen järjestön johtajaksi. Kannattajiensa mukaan al-Barghuthi on poliittinen vanki.
Al-Barghuthia vastaan esitettyjä todisteita on pidetty hatarina. Hän on kiistänyt syytteet eikä suostunut puolustautumaan laittomana pitämässään oikeudenkäynnissä.
Al-Barghuthin edustajat raportoivat vuonna 2024 tämän kärsineen vankilassa muun muassa lukuisista pahoinpitelyistä ja heikosta hygieniasta. Israelin kidutuksen vastaisen järjestön johtaja on pitänyt al-Barghuthin kohtelua kidutuksena.
Aiemmin Länsirannan Fatah-puolueen johtajana toiminut al-Barghuthi on ylivoimaisesti suosituin poliittinen hahmo miehitetyillä palestiinalaisalueilla. Al-Barghuthia on pidetty ehdokkaana Palestiinan tulevaksi johtajaksi. Jotkut ovat kutsuneet pitkään vangittua poliitikkoa Palestiinan Nelson Mandelaksi.
Hamas on vaatinut al-Barghuthin vapauttamista useaan otteeseen Gazan sodan aikana.
Idiomi

Idiomi ( 'luonteenomainen ilmaisu') on ilmaus, jonka alkuperäismerkitys on monissa tapauksissa metaforisen eli vertauskuvallisen käytön kautta sumentunut ja jolle erityisesti on muotoutunut uusi itsenäinen merkitys. Idiomin määrittely yksiselitteisesti on vaikeaa, koska usein raja sen ja muiden kielellisten ilmiöiden kuten kollokaation, metaforan ja sananlaskun välillä on häilyvä. Tyypillisesti idiomi on kuitenkin vähintään kaksisanainen ilmaus, jonka merkitys ei käy selvästi ilmi siihen kuuluvien sanojen kirjallisesta tulkinnasta (esimerkiksi sanonta, että jokin asia on "kuuma peruna").
Syitä idiomien käyttöön voi olla useita: niiden avulla on mahdollista ilmaista erityisiä lisävivahteita, niitä voidaan käyttää kiertoilmauksina vaikeille asioille, ja usein yhdellä idiomilla voidaan ilmaista merkityksiä, joiden kirjaimelliseen selittämiseen kuluisi useampi virke.
Kieliä tutkittaessa voidaan huomata, että kenties ymmärrettävästäkin syystä idiomit kuvaavat usein tapahtumia, joihin liittyy selkeä tunnelataus. Niillä on siis affektiivinen sävy, ja kuten todettu, ne ovat usein kuvailevia. Assosiatiivisten sivumerkityksien vuoksi idiomien käyttöön saattaa liittyä myös halveksuntaa tai leikkisyyttä.
Osa idiomeista on täysin opaakkeja eli läpinäkymättömiä, mikä tarkoittaa sitä, ettei kokonaisuuden merkitys ole pääteltävissä ilmauksen yksittäisten sanojen merkityksistä. Tämä johtuu juuri vertauskuvallisesta käytöstä. Ilmauksia, joiden merkitys puolestaan on pääteltävissä osiensa perusteella, kutsutaan transparenteiksi eli läpinäkyviksi. Esimerkkinä läpinäkyvyydestä käy esimerkiksi se, että suomalaisellekin saattaa valjeta, mitä tarkoittaa kun englantilainen sanoo "jonkun jäävän kiinni verta kynsien alla", vaikka suomenkielinen vastine 'jäädä kiinni rysän päältä' ei vastaa rakenteeltaan englanninkielistä.
Idiomit ovat yleensä kieli- ja kulttuurisidonnaisia, joten vieraan kielen idiomeja voi olla vaikea ymmärtää. Idiomit eivät yleensä ole mielekkäästi käännettävissä sanasta sanaan, vaikka useissa kielipareissa onkin idiomeja, jotka ovat sanastoltaan ja merkitykseltään hyvinkin samanlaisia. Idiomeja lienee kaikissa kielissä, ja monet niistä juontavat juurensa todella kauaksi historiaan. Toisin kuin sananlaskut, jotka ovat kokonaisia virkkeitä tai puheenvuoroja, idiomit ovat tyypillisesti vain muutaman sanan sanaliittoja. Metaforan eli vertauskuvan ja idiomin raja puolestaan on melko häilyvä, sillä vallalla olevan ajatusmallin mukaan idiomi on vakiintunut metafora. Tällöin metaforan ja idiomin välille muodostuu jatkumo, jolla ilmaukset liikkuvat vakiintuessaan metaforapäästä idiomeiksi. Esimerkkejä alun perin metaforina olleista idiomeista lienee luontevinta etsiä erisnimiä sisältävistä idiomeista: "tehdä konoset" tarkoittaa oksentamista ja vakiintui yleiseen käyttöön mahdollisesti lehdistön tai urheiluselostajien edesauttamana sen jälkeen, kun kävelijä Valentin Kononen oksensi Helsingin EM-kisoissa urheilusuorituksensa aikana.
Esimerkkejä.
Vieraskieliset, vaikkapa englanninkieliset idiomit voivat olla suomalaiselle vaikeita ymmärtää, esimerkiksi:
Celebrity Duets

Celebrity Duets on yhdysvaltalainen tositelevisioformaattiin perustuva laulukilpailu, jossa tähtilaulaja ja toisinaan myös musiikin ulkopuolelta tuleva julkkis esittävät dueton.
Giuseppe Bergomi

Giuseppe Bergomi (s. 22. joulukuuta 1963, Milano, Italia) on italialainen entinen jalkapalloilija, pelipaikaltaan puolustaja.
Bergomi edusti koko uransa seuratasolla milanolaisseura Internazionalea. Hän saavutti Interin riveissä yhden Italian mestaruuden, yhden Italian Cupin voiton ja kolme UEFA Cupin voittoa.
Italian maajoukkueessa Bergomi esiintyi 81 kertaa. Hän edusti Italiaa MM-kisoissa vuosina 1982, 1986, 1990 ja 1998 sekä EM-kisoissa vuonna 1988. Bergomi saavutti Italian paidassa MM-kultaa vuonna 1982 ja MM-pronssia vuonna 1990.
Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.
Ringo Lam

Ringo Lam Ling-Tung (; 8. joulukuuta 1955 Brittiläinen Hongkong – 29. joulukuuta 2018 Hongkong, Kiina) oli hongkongilainen elokuvatuottaja, -ohjaaja ja -käsikirjoittaja. Hänet tunnetaan erityisesti toimintaelokuvistaan.
Lam opiskeli elokuvaa Yorkin yliopistossa Torontossa, Kanadassa, mutta hän tuotti ensimmäiset ohjaustyönsä Hongkongissa. Ensimmäinen suurempaa huomiota saanut ohjaustyö oli "City on Fire" (1987), joka oli vaikuttamassa Quentin Tarantinon elokuvaan "Reservoir Dogs" (1992). "Reservoir Dogsissa" oli useampia kohtauksia, jotka olivat lähes suoraan "City on Firesta".
Lamin seuraava kansainvälinen menestys ilmestyi vuonna 1992, jolloin Jackie Chanin tähdittämä "Shuang long hui" keräsi Yhdysvalloissa lähes kymmenen miljoonan dollarin lipputulot. Ensimmäisen Hollywood-elokuvansa "Maximum Riskin" hän ohjasi vuonna 1996. Pääosassa nähtiin Jean-Claude Van Damme, ja lipputuloja kertyi yli 50 miljoonaa dollaria.
Van Damme nähtiin pääosissa myös kahdessa seuraavassa Lamin Hollywood-elokuvassa; "Replicant – tappajan kopio" (2001) ja "In Hell" (2003). Lamin oli tarkoitus ohjata Van Dammen elokuva "Wake of Death – täydellinen kosto" (2004), mutta jättäytyi hankkeesta pois. Niin ikään Van Dammen tähdittämä "Until Death – kosto tai kuolema" (2007) oli alun perin Lamin projekti, mutta hän jätti projektin taiteellisiin erimielisyyksiin vedoten.
Lam teki elokuvia Hollywoodin rinnalla myös Hongkongissa. Hän ilmaisi kuitenkin 2000-luvulla pettymyksensä hongkongilaisen elokuva-alan tilaan ja teki 2000-luvulla elokuvia enää harvakseltaan. "Triangle" oli hänen, Tsui Harkin ja Johnnie Ton ohjaama episodielokuva. Lamin viimeinen elokuvansa oli vuonna 2016 julkaistu "Sky on Fire".
Sheldon Lettich

Sheldon Lettich (s. 14. tammikuuta 1951) on yhdysvaltalainen elokuvaohjaaja ja -käsikirjoittaja.
Käsikirjoittaja.
Lettichin ensimmäinen filmattu käsikirjoitus oli "Stryker’s War" (1985), joka filmattiin vaatimattomalla 200 000 dollarin budjetilla. Seuraavaksi filmille päätyi Rick Rosenthalin ohjauksessa "Meidän miehemme Misha" (1987). Toimintaelokuvia seuraavaksi kynäillyt Lettich onnistui kirjoittamaan pari hittiä peräkkäin; Jean-Claude Van Dammen tähdittämät "Bloodsport" (1988), "Lionheart – Liian kova kuolemaan" (1990), "Kaksoisisku" (1991), sekä "Legioonalainen" (1998). Myös Sylvester Stallonen tähdittämä "Rambo – taistelija 3" (1988) oli suuri hitti.
Ohjaaja.
Van Dammen tähdittämät "Lionheart – liian kova kuolemaan" (1990), "Kaksoisisku" (1991), "The Order" (2001) sekä "The Hard Cops" (2006) ovat Lettichin menestyneimmät ohjaustyöt.
In the Nightside Eclipse

In the Nightside Eclipse on norjalaisen black metal -yhtye Emperorin ensimmäinen studioalbumi. Se on yksi black metal -genren tärkeimmistä teoksista – varsinkin tunnetuiksi ovat nousseet albumin kaksi viimeistä raitaa ”I am the Black Wizards” ja ”Inno a Satana”. "In the Nightside Eclipse" äänitettiin Grieg Hallenissa, jossa on äänitetty muun muassa Mayhemin, Burzumin ja Immortalin tuotoksia. Kansitaide on Necrolordin (Kristian Wåhlin) kädenjälkeä. Tämä levy on omistettu Mayhemin entiselle kitaristille Euronymousille.
Vuonna 1999 albumista julkaistiin uusintapainos, joka sisältää coverkappaleet Bathorylta ja Mercyful Fatelta. Tässä versiossa levyn intro ja varsinainen aloituskappale ”Into the Infinity of Thoughts” ovat yhdessä.
Kappalelista.
Vuoden 1999 uusintapainos
Candlelight Records

Candlelight Records on sekä eurooppalainen että yhdysvaltalainen levy-yhtiö, joka on erikoistunut metallimusiikkiin. Sen kärkinimiin kuuluvat mm. Opeth, Vader ja Emperor.
Blackburn

Blackburn on noin asukkaan kaupunki Lancashiren kreivikunnassa Luoteis-Englannissa, Blackburn with Darwenin yhtenäishallintopiirissä. Se muodostaa Darwenin, Burnleyn, Accringtonin ja useiden muiden lähistön kaupunkien kanssa yhtenäisen kaupunkialueen, jonka alueella elää noin ihmistä. Kaupungilla ei ole omaa kunnanvaltuustoa "(unparished area)", vaan sen hallinnosta vastaa Blackburn with Darwenin piirivaltuusto.
Historia.
Kaupungin maineikas kudontaperinne sai alkunsa villakaupasta 1200-luvulla. Elisabet I:n hallitessa Englantia siitä oli kasvanut jo asukkaan markkinakaupunki, jossa valmistettiin tekstiilejä irlantilaisesta pellavasta. Kehruu-Jennyn (1764) ja muiden koneiden keksiminen tehostivat puuvillan kehräämistä ja johtivat teolliseen vallankumoukseen. Leedsin–Liverpoolin kanavan valmistuminen vuonna 1816 paransi kaupungin liikenneyhteyksiä ja hiilen, kalkin ja rakennustarvikkeiden helppo saatavuus nopeuttivat teollistumista. Tekstiiliteollisuus on yhä tärkeää kaupungille, mutta sen rinnalle on syntynyt elektroniikka-, kone- ja panimoteollisuutta. Lewisin tekstiilimuseossa kerrotaan tekstiiliteollisuuden historiasta.
Väestö.
Kaupunki on monikulttuurinen, ja eräillä asuinalueilla asukkaista on valkoisia vain noin 5 %.
Urheilu.
Blackburn Rovers FC on yksi Englannin perinteikkäimmistä jalkapalloseuroista.
Basildon

Basildon on noin asukkaan kaupunki ja asukkaan hallintopiiri Essexin kreivikunnassa, Itä-Englannissa, 40 kilometriä Lontoosta koilliseen. Sieltä on hyvät juna- ja bussiyhteydet Lontooseen, ja monet asukkaat käyvät pääkaupunkiseudulla töissä. Vuoden 2001 väestönlaskennassa työttömiä oli vain 3,1 % asukkaista. Basildonissa on myös omaa teollisuutta; Ford perusti sinne traktoritehtaan 1964, jonka omistaa nykyään New Holland. Fordilla oli Basildonissa autonosia valmistanut tehdas. Huhtikuussa 2009 Ford ilmoitti tehtaan sulkemisesta.
Bolton

Bolton on noin asukkaan kaupunki ja asukkaan metropolihallintopiiri "(metropolitan borough)" Suur-Manchesterin metropolikreivikunnassa Luoteis-Englannissa. Hallintopiiri sijaitsee Manchesterista luoteeseen ja ulottuu pohjoisessa Penniinien alarinteille.
Bolton laajeni tekstiiliteollisuuden tukemana 1300-luvulta 1800-luvulle, ja suuret höyrykäyttöiset puuvillatehtaat muodostivat kaupungin horisontin päälinjat ja rytmittivät sen päiviä, viikkoja ja vuosia. Kaupungissa oli myös teräsvalimoita ja muuta raskasta teollisuutta. Rautatielinja Leighiin vedettiin 1828 ja Blackburniin 1848. Sähköt saatiin 1894.
Reebok-urheiluasut ovat peräisin Boltonista, ja tehdas sponsoroi Bolton Wanderers FC:n kotistadionia. Macron Stadiumille (ent. Reebok Stadium) mahtuu yli 28 000 katsojaa.
Changin kansainvälinen lentoasema

Changin kansainvälinen lentoasema (, , , , ) on Singaporen suurin ja vilkkain lentoasema. Se avattiin kaupalliselle toiminnalle 1. heinäkuuta 1981, mutta viralliset avajaiset järjestettiin vasta 29. joulukuuta 1981. 
Changin lentoasema on Singapore Airlinesin kotiasema ja se palvelee myös 78 muuta lentoyhtiötä. Asema isännöi viikossa arviolta 4 000 lentoa, jotka suuntautuvat 177 eri kaupunkiin. Changin lentoasema on saanut vuosien mittaan useita palkintoja korkeasta laadustaan. Näistä viimeisimpänä, Skytrax on nimennyt Changin kansainvälisen lentoaseman maailman parhaaksi lentoasemaksi 2006, ja kenttä on samaisen yrityksen luokitteluissa ainoa viiden tähden lentoasema maailmassa.
Changin kansainvälisellä lentoasemalla sijaitsee ostoskeskus Jewel Changi.
EMO Ensemble

EMO Ensemble on Espoon musiikkiopiston yhteyteen syksyllä 2000 perustettu, nuorista musiikinopiskelijoista ja ammattilaulajista koostuva kamarikuoro. EMO Ensemble voitti ensimmäisen kansainvälisen Harald Andersén -kamarikuorokilpailun elokuussa 2003. Kuoron debyyttilevy "Maasta" valittiin vuonna 2005 yhdeksi Vuoden levyistä (Helsingin Sanomat) ja Vuoden kuorolevyksi (Suomen Kuoronjohtajayhdistys). Kuoron taiteellisena johtajana toimii Pasi Hyökki. Syksyllä 2006 EMO Ensemble konsertoi kutsuttuna esiintyjänä Ranskassa Normandiassa järjestetyllä kansainvälisellä Polyfollia-festivaalilla.
Keväällä 2007 EMO Ensemble nimettiin yhdeksi ehdokkaaksi Pohjoismaisen Neuvoston musiikkipalkinnon saajaksi ja vuonna 2009 yhtyeen albumi "Hereillä - Awake" oli ehdolla Vuoden klassinen Emma-palkinnon saajaksi.
Kirsti Ortola

Kirsti Kaarina Ortola (vuoteen 1930 Ottelin, myöh. Palo; 29. toukokuuta 1924 Pieksämäki – 29. elokuuta 1993 Helsinki) oli suomalainen näyttelijä. Hän oli varsinkin teatterin puolella tunnettu verevä ja temperamenttinen luonnenäyttelijä. 
Ura.
Ortola suoritti Suomen Teatterikoulun, jossa hän opiskeli 1945–1947. Hän näytteli Suomen Kansallisteatterissa 1947–1955, Tampereen Teatterissa 1955–1959 ja sitten vuoteen 1987 saakka Helsingin kaupunginteatterissa ja sitä edeltäneessä Helsingin Kansanteatteri-Työväenteatterissa. 
Ortolan näyttämörooleja olivat muun muassa "Kolmen sisaren" Nataša, "Neiti Julien" nimirooli, "Lokin" Masha, "Daniel Hjortin" Katri, "Vanja-enon" Jelena, "Sodan ja rauhan" Marta sekä Mary-äidin rooli näytelmässä "Pitkän päivän matka yöhön".
Ortolan viimeinen rooli oli vuonna 1988 elokuvassa "Pohjanmaa", jossa hän esiintyi äitiroolissa.
Yksityiselämä.
Ortola oli naimisissa Tauno Palon kanssa vuodesta 1962 lähtien Palon erottua ensimmäisestä vaimostaan, ja heille syntyi poika Jukka-Pekka Palo, josta tuli myös näyttelijä. Parin välille kehittyi rakkaussuhde jo vuonna 1949, jolloin he näyttelivät toisiaan vastaan "Rosvo-Roopessa".
Ortola kuoli ohutsuolen imusolmukesyöpään Kivelän sairaalassa Helsingissä 69-vuotiaana. Hänet on haudattu miehensä viereen Malmin hautausmaalle.
Timo Teide

Timo Teide (s. 1967) on suomalainen taiteilija, jonka tuotanto sisältää kuvataidetta, musiikkia ja kirjallisia julkaisuja.
Teide on sanonut luovuutensa ilmentymien olevan meditaatioita, jotka ilmenevät väreinä, sävelinä tai sanoina. Kuva rakentuu Teiden maalauksissa mahdollisimman luonnonmukaisista materiaaleista. Aihepiirit liikkuvat kosmisissa sfääreissä myös värien käytöltään. Hänen maalauksensa vaihtelevat esittävistä täysin abstrakteihin.
Maalauksiin liittyvä äänimaisema luo niille rauhoittavaa ja meditatiivista luonnetta. Levy "Silent Voices of Love" julkaistiin vuonna 2004. Rytmitön, meditatiivinen ja sanaton synteettinen äänimaisema poikkeaa täysin valtavirtamusiikista. Sen lähimmät vertailukohdat löytyvät kalifornialaisen säveltäjän Iasoksen tuotannosta.
Teide on julkaissut omakustanteina muutamia kirjoja, muun muassa "Rakkaudella" ja "Hiljaisuuden Mestari". Lisäksi hän on kirjoittanut ihmissuhteita, rakkautta ja elämän sisältöä käsitteleviä artikkeleita "Minä Olen"- ja "Ultra"-lehtiin.
Dragonologia

Dragonologia () on englantilaisen Dugald A. Steerin kirjoittama, lohikäärmeistä ja lohikäärmeiden tutkimisesta kertovan tietokirjan muotoon kirjoitettu fantasiakirja. Englanninkielinen alkuteos ilmestyi 2003 ja suomennos seuraavana vuonna. Kirjassa on Wayne Andersonin, Helen Wardin ja Douglas Carrelin tekemä värikuvitus. 
Kirjan kuvitteelliseksi kirjoittajaksi esitellään 1800-luvulla elänyt dragonologi Ernest Drake. Teoksen esittelyssä sen sanotaan kirjoitetun jo keskiajalla ja sittemmin entisöity kirjan löydyttyä vanhan kirjakaupan ullakolta. Dragonologiassa esitellään eri lohikäärmelajityypit, joita on noin kymmenkunta meksikonamfiteeristä huurrelohikäärmeeseen.
Kirjassa esitellään myös lohikäärmeiden aakkoset, sillä kirjan mukaan jotkin lohikäärmeet osaavat lukea ja kirjoittaa.
Tieteenala.
Dragonologia voi merkitä myös tieteenalaa, joka tutkii lohikäärmeitä. Nykypäivänä sillä tarkoitetaan pääasiassa niiden tutkimista esimerkiksi kulttuurihistoriassa ja mytologiassa tai okkultismissa. Dragonologian on katsottu olevan oikea tieteenala mahdollisesti keskiajalla tai joskus kauan sitten, mutta sen merkitys on kadonnut nykypäivään mennessä. Kiinassa lohikäärmeillä on vielä tänäkin päivänä suuri merkitys, ja dragonologia voi olla kiinassa edelleen harrastettua.
Dragonologia voi olla tunnettu myös nimellä dracologia.
Pasi Hyökki

Pasi Matti Hyökki (s. 29. elokuuta 1970 Helsinki) on suomalainen kuoronjohtaja ja sopranista. Hän on espoolaisen EMO Ensemblen perustaja ja taiteellinen johtaja ja on johtanut lisäksi Akateemista Laulua, Cantabile-kuoroa sekä lauluyhtye Tallaa, jossa myös laulaa itse sopraanoa. Hyökki on toiminut Tapiolan kuoron taiteellisena johtajana vuoden 2008 elokuusta alkaen ja vuonna 2010 Hyökki kutsuttiin YL:n johtajaksi.
Hyökki esiintyy Suomessa ja maailmallakin falsetilla sopraanoäänialalla laulavana sopranistana. Sopranistana hän on opiskellut Claudine Ansermet’n, Christina Miatellon ja Gloria Banditellin johdolla Urbinossa Italiassa. Pasi Hyökin isä on kuoronjohtaja, professori Matti Hyökki ja hänen veljensä Paavo Hyökki on niin ikään kuoronjohtaja.
Civil Cooperation Bureau

Civil Cooperation Bureau tai CCB () oli Etelä-Afrikan puolustusvoimien (SADF) salainen erikoisyksikkö, joka toimi sekä maan rajojen sisäpuolella että Etelä-Afrikan ulkopuolella. CCB:n komentajana toimi kenraali Edward Webb, jota kutsuttiin ”hallituksen puheenjohtajaksi”. Webb oli samanaikaisesti myös maan puolustusvoimain erikoisyksikön komentaja. CCB:n käytännön johtamisesta vastasi Pieter Johan Verster, jota kutsuttiin ”toimitusjohtajaksi”. CCB lakkautettiin elokuussa 1990.
Civil Cooperation Bureaun perusti vuonna 1986 kenraali Magnus Malan, mutta sen toiminta alkoi täysipainoisesti vasta vuonna 1988. Ensimmäiset raportit CCB:stä julkaistiin vuonna 1990 "Vrye Weekblad" -lehdessä, mutta tarkempi kuva yksikön toiminnasta paljastui vasta Etelä-Afrikan Totuuskomission myötä. Kenraali Joep Joubert todisti Totuuskomissiolle, että CCB oli pitkäaikainen Etelä-Afrikan puolustusvoimien hanke, joka perustui presidentti P.W. Bothan strategiaan ”puolustautua hyökkäämällä” apartheidin vastustajilta. Civil Cooperation Bureau oli nimellisesti siviiliorganisaatio, koska siten sen yhteydet maan hallitukseen oli helppo salata. Sen henkilökunta koostui kuitenkin pääasiassa puolustusvoimien ja maan poliisivoimien työntekijöistä. Joubertin mukaan monet CCB:n agentit eivät tienneet työskentelevänsä CCB:lle.
Kaikki yksikön jäsenet toimivat salaisesti ja salanimillä ja ainakin osan edellytettiin ylläpitävän niin sanottua sinistä suunnitelmaa, eli peiteyritystä tai -ammattia. Peitetoiminnan lisäksi CCB:n agentit suorittivat ”punaisia suunnitelmia” eli vihollista vastaan suoritettuja salaisia operaatioita, muun muassa seurantaa, omaisuuden tuhoamista ja salamurhia. Varsinaiset operaatiot suorittivat usein rikolliset tai muut henkilöt, jotka eivät tienneet työskentelevänsä CCB:lle, vaikka esimerkiksi CCB:hen kuulunut luutnantti Ferdinand Barnard osallistui itsekin suunnitelmien toteutukseen.
Túrin II

J. R. R. Tolkienin fiktiivisessä Keski-Maassa Túrin II oli Gondorin 23. käskynhaltija.
Túrin II seurasi isäänsä Thorondiria tämän kuoltua vuonna 2882 Kolmatta Aikaa. Túrin II hallitsi vuosina 2882–2914 Kolmatta Aikaa. Turgon seurasi isäänsä tämän kuoltua vuonna 2914.
Túrin II:n valtakaudella Mordor hyökkäsi Ithieliin uudelleen ja Gondor vetäytyi täysin tästä maakunnasta. Vain muutamat samoajat jäivät sinne piiloutuneena maastoon. Hennet Annûn perustettiin todennäköisesti hänen kaudellaan.
Swindon

Swindon on kaupunki Lounais-Englannissa, Bristolin ja Lontoon välillä. Vuonna 2011 kaupungissa arvioitiin olevan noin 209 700 asukasta. Väkimäärän ennustetaan lisääntyvän lähivuosina nopeasti.
Swindon on saksien perustama paikka, joka mainitaan jo Domesday Bookissa. 1600-luvulla siellä oli kivilouhos ja markkinapaikka. Rautatien saapuminen vilkastutti kaupunkia 1800-luvun puolivälistä alkaen. Radankorjaus ja veturinrakennus toivat uusia työpaikkoja.
Myöhemmin tärkeimpiä työnantajia ovat olleet autotehtaat, kuten Honda ja BMW, lääketeollisuuden yhtiö Vygon, matkapuhelinteollisuuden yhtiö UbiNetics sekä tietokoneiden prosessorivalmistaja Intel.
Mark Haddonin romaani "Yöllisen koiran merkillinen tapaus" sijoittuu osittain Swindoniin.
Turgon (ihminen)

J. R. R. Tolkienin fiktiivisessä Keski-Maassa Turgon oli Gondorin 24. käskynhaltija. Samanniminen haltia oli "Noldor"in Korkea Kuningas ja Gondolinin valtias Ensimmäisellä Ajalla Beleriandissa ja esiintyy Silmarillionissa.
Turgonin vallan aikaan Sauron valtasi Barad-dûrin uudelleen ja pohjoisen Saruman julisti itsensä Rautapihan valtiaaksi. Turgon oli voimaton estämään kumpaakaan tapahtumaa, tähän aikaan Sarumania pidettiin vielä liittolaisena, vaikka todellisuudessa hän ei ollut pelkästään itsenäistynyt Gondorista vaan hän oli myös käytännössä varastanut Rautapihan ja oli muuttumassa petturiksi.
Turgonia seurasi hänen poikansa Ecthelion II tämän kuoltua vuonna 2953 Kolmatta Aikaa.
Ecthelion II

J. R. R. Tolkienin fiktiivisessä Keski-Maassa Ecthelion II oli Gondorin 25. käskynhaltija.
Ecthelion II:n vallan aikaan tuntematon henkilö nimeltä Thorongil taisteli Gondorin puolesta. Myöhemmin paljastui, että Thorongil oli Aragorn. Myös Gandalf oli tervetullut vieras Minas Tirithissä tähän aikaan.
Ecthelionia seurasi hänen poikansa Denethor tämän kuoltua vuonna 2984 Kolmatta Aikaa.
Paraná (osavaltio)

Paraná on osavaltio Brasilian eteläosassa Paraguayn ja Argentiinan rajalla. Siellä on arviolta 11 242 720 asukasta (vuonna 2016) ja sen pinta-ala on 199 317 neliökilometriä. Osavaltion pääkaupunki ja suurin kaupunki on Curitiba. Muita merkittäviä kaupunkeja osavaltiossa ovat muun muassa Londrina, Maringá sekä Foz do Iguaçu.
Aluejako.
Paraná on jaettu väestönlaskentaa ja tilastointia varten kymmeneen suuralueeseen. Hallinnollisesti osavaltio jakautuu 39 ala-alueeseen, jotka on jaettu yhteensä 399 kuntaan. Paranán suuralueet ovat:
Thorondir

J. R. R. Tolkienin fiktiivisessä Keski-Maassa Thorondir oli Gondorin 22. käskynhaltija.
Tältä valtakaudelta ei ole mitään tallennettuja tietoja, joten se oli todennäköisesti rauhallista aikaa. Thorondir seurasi isäänsä Belecthor II:a tämän kuoltua vuonna 2872 Kolmatta Aikaa.
Belecthor II

Belecthor II oli fiktiivinen hallitsija J. R. R. Tolkienin luomassa Keski-Maassa.
Belecthor II seurasi isäänsä Beregondia tämän kuoltua vuonna 2811 Kolmatta Aikaa. Belecthor oli Gondorin 21. käskynhaltija ja jatkoi isiensä kampanjaa Umbarin merirosvoja vastaan. Valkoinen Neuvosto tapasi vuonna 2850 ja Gandalf kehotti hyökkäykseen Dol Gulduriin Sauronin ajamiseksi pois, mutta Saruman jyräsi hänet. Belecthoria seurasi hänen poikansa Thorondir tämän kuoltua vuonna 2872. Gondorin Valkoinen Puu kuoli hänen kanssaan.
Mangosuthu Buthelezi

Mangosuthu "Gatsha" Buthelezi (27. elokuuta 1928 – 9. syyskuuta 2023) oli eteläafrikkalainen poliitikko ja zulu-johtaja. Buthelezi toimi 44 vuotta vuonna 1975 perustamansa Inkatha-vapauspuolueen puheenjohtajana vuoteen 2019.
Buthelezi nousi merkittävän Buthelezi-klaanin päälliköksi vuonna 1953 ja vuonna 1976 hänet nimitettiin KwaZulun bantustanin johtajaksi. 1970-luvulla vaikuttaneen musta tietoisuus -liikkeen piirissä hänet tuomittiin laajasti yhteistoiminnasta apartheid-hallinnon kanssa erityisesti Buthelezin voimakkaiden kommunisminvastaisten näkemysten vuoksi. Buthelezi kuitenkin määrätietoisesti esti Etelä-Afrikan hallituksen pyrkimykset julistaa KwaZulu itsenäiseksi valtioksi, ennen kuin Nelson Mandela vapautettaisiin vankilasta. Vuonna 1975 Buthelezi perusti Inkatha-vapauspuolueen aluksi ANC:n tuella. Hän kuitenkin riitautui ANC:n kanssa 1980-luvulla, ja aparhteid-kauden loppupuolella Inkathasta tuli merkittävä ANC:n tukijoita kohtaan toteutetun poliittisen terrorin väline ja sen on todistettu saaneen rahallista tukea Etelä-Afrikan hallitukselta. 
Buthelezi kieltäytyi aluksi osallistumasta Etelä-Afrikan ensimmäisiin vapaisiin valleihin huhtikuussa 1994, mutta päätyi kuitenkin viime hetkellä osallistumisen kannalle häiriten vaalien järjestämistä. Hänen Inkatha-puolueensa nousi vaaleissa KwaZulu-Natalin 
suurimmaksi puolueeksi.
Buthelezi valittiin 1994 Mandelan hallituksen sisäministeriksi. Hän toimi muutamia kertoja myös maan viransijaisena presidenttinä, kun sekä Mandela että varapresidentti Thabo Mbeki olivat estyneitä. Buthelezi määräsi syyskuussa 1998 toimiessaan viransijaisena intervention Lesothoon.
Buthelezi jatkoi sisämininisterinä Mbekin vuonna 1999 muodostetussa hallituksessa. Hän ajautui kuitenkin Mbekin kanssa riitoihin kauden lopussa uusien maahantulomääräysten takia, eikä Buthelezi saanut enää vuonna 2004 paikkaa Mbekin uudessa hallituksessa. Hän jatkoi kuitenkin parlamentissa aina kuolemaansa 2023 asti.
Buthelezi luopui Inkatha-vapauspuolueen puheenjohtajuudesta elokuussa 2019, jolloin uudeksi puheenjohtajaksi valittiin Velenkosini Hlabisa.
Stoke-on-Trent

Stoke-on-Trent on noin asukkaan kaupunki ja yhtenäishallintopiiri Staffordshiren kreivikunnassa läntisessä Keski-Englannissa, Manchesterin ja Birminghamin välillä. Se sijaitsee Trentjoen ja Trentin–Merseyn kanavan varsilla, Penniinien lounaisilla alarinteillä. Kaupunki muodostaa viereisen Newcastle-under-Lymen kunnan kanssa yhtenäisen taajama-alueen, jossa asui vuonna 2011 noin henkeä.
Stoke-on-Trent muodostettiin 31. maaliskuuta 1910 liittämällä yhteen kuusi pienempää kaupunkia: Burslem, Fenton, Hanley, Longton, Stoke-upon-Trent ja Tunstal. Vaikka Hanley ja Burslem olivat näistä elinvoimaisimmat, yhteenliittymän hallinto keskitettiin Stoke-upon-Trentiin, joka oli alueen kirkollinen keskus.
Kaupungin ympäristö tunnetaan nimellä the Potteries, sillä siellä on ollut posliinitehtaita aina 1600-luvulta lähtien – seutu on otollista posliinintuotannolle, koska sen maaperässä on runsaasti savea, savenpolttoon käytettävää hiiltä ja lasitukseen tarvittavia suolaa ja lyijyä. Vuonna 1777 käyttöön vihittiin Trentin–Merseyn kanava, joka tehosti raaka-aineiden kuljetusta Hullin ja Liverpoolin satamista tehtaisiin ja valmiiden posliinituotteiden kuljetusta tehtaista satamiin.
Stoke-on-Trent on yhä Ison-Britannian johtava posliinin tuotantoalue, ja siellä valmistetaan useita tunnettuja posliinimerkkejä, kuten Wedgwood ja Royal Doulton. Kaupungissa on toiminut keramiikan tutkimuslaitos vuodesta 1951, ja Staffordshiren yliopistossa (1970) voi opiskella keramiikan koulutusohjelmassa. Jopa kaupungin jalkapallojoukkueen Stoke City FC:n lempinimi on "The Potters" eli ’ruukuntekijät’. Posliiniteollisuuden ohella kaupungissa on metalli-, lasi- ja kumiteollisuutta.
Beregond

Beregond on fiktiivinen hallitsija J. R. R. Tolkienin luomassa Keski-Maassa. 
Beregond syntyi vuonna 2763 Kolmatta Aikaa ja kuoli vuonna 2811 KA. Beregond oli Gondorin 20. käskynhaltija ja seurasi isäänsä Bereniä tämän kuoltua vuonna 2763 Kolmatta Aikaa. Beregond oli suuri merikapteeni, joka voitti Umbarin merirosvot ja auttoi täten Rohirrimia, joiden kimppuun merirosvojen ja keskimaalaisten yhdistyneet joukot hyökkäilivät. Beregondia seurasi hänen poikansa Belecthor II tämän kuoltua vuonna 2811.
ABC-saaret (Alankomaat)

ABC-saaret on nimitys kolmelle Venezuelan edustalla Karibianmeressä sijaitsevalle saarelle, Aruballe, Bonairelle ja Curaçaolle, jotka ovat osa Alankomaiden kuningaskuntaa. Saaret eivät kuulu Euroopan unioniin. Saarista Aruba ja Curaçao ovat autonomisia. Nimitys "ABC" viittaa saarten alkukirjaimiin.
Historia.
Saarten ensimmäiset löytäjät saattoivat kuulua Kristoffer Kolumbuksen kapteeneihin 1500-luvun lopussa, mutta kirjeistä peräisin olevan tiedon paikkansapitävyys on myös kyseenalaistettu. Varmoina eurooppalaisina saaret löytäneinä löytöretkeilijöinä pidetään Amerigo Vespuccin retkikuntaa. Myöhemmin saarista tuli Espanjan siirtomaita. Espanjan kolonialistien päämäärä saattoi olla löytää saarilta kultaa ja hopeaa, mutta tulokset jäivät heikoiksi. Espanjalaiset myös orjuuttivat alkuperäisväestön viljelmille sekä toivat katolilaisuuden saarille.
Espanja menetti saaret Hollannille taisteluissa vuonna 1634. Hollannin vallan alla saarten talous parani ja esimerkiksi Curaçaolle perustettiin satama. Orjatyövoimasta luovuttaessa vuonna 1863 saarten talous koki kolauksen, mutta myöhemmin tilannetta korjasi öljyn löytyminen samoihin aikoihin, jolloin mm. Venezuela aloitti öljyn tuottamisen.
Aigars Kalvītis

Aigars Kalvītis (s. 27. kesäkuuta 1966, Riika) on latvialainen poliitikko, joka toimi maansa pääministerinä joulukuusta 2004 joulukuuhun 2007.
Aigars Kalvītis syntyi Riiassa ja valmistui maatalousyliopistosta 1992 taloustieteen osastolta. Hän oli yksi Kansanpuolueen perustajista ja valittiin Latvian parlamenttiin ensimmäistä kertaa vuonna 1998. Kalvītis oli maatalousministerinä 1999–2000 ja talousministerinä 2000–2002. Hänet valittiin pääministeriksi 2. joulukuuta 2004.
Kalvītis johti Kansanpuolueen, konservatiivisen Uusi aika -puolueen, Vihreiden ja maanviljelijöiden liiton sekä Ensimmäisen puolueen hallitusta. Huhtikuussa 2006 Vihreiden ja maanviljelijöiden liitto lähti hallituksesta, ja Kalvītis jäi johtamaan vähemmistöhallitusta.
7. marraskuuta 2007 Kalvītis ilmoitti luopuvansa pääministerin virasta. Häntä oli kritisoitu kovasti korruption vastaisen viraston johtajan Aleksejs Loskutovsin erottamisesta lokakuussa. 5. joulukuuta hän jätti eronpyyntönsä presidentti Valdis Zatlersille. Kalvītis hoiti kuitenkin pääministerin tehtäviä siihen asti, kunnes hänen seuraajansa Ivars Godmanis nimitettiin virkaan 14. joulukuuta.
Det som engang var

Det som engang var () on Varg Vikernesin yhden miehen yhtyeen, Burzumin, toinen albumijulkaisu. Sen julkaisi alun perin Cymophane ja myöhemmin uudestaan Misantrophy Records. Toisin kuin Burzumin seuraavilla kahdella black metal -albumilla on "Det som engang varilla" paljon lyhyempiä kappaleita. Itse kappale nimeltään "Det som en gang var" (kirjoitustyylissä ero) löytyy vasta seuraavalta levyltä Hvis lyset tar oss.
Albumin kansikuva viittaa Dungeons &amp; Dragons -pöytäroolipelin Temple of Elemental Evil -nimisen laajennuksen kansikuvaan. Levyn kansitaiteen on piirtänyt bergeniläinen tatuoija Jannicke Wiise-Hansen, joka piirsi myös Burzumin ensimmäisen albumin kannen.
Stockton-on-Tees

Stockton-on-Tees on noin asukkaan satamakaupunki ja asukkaan yhtenäishallintopiiri County Durhamin ja North Yorkshiren muodollisissa kreivikunnissa Koillis-Englannissa. Stockton-on-Teesin kaupunki ei muodosta omaa kuntaansa "(unparished area)".
Kaupungin elinkeinoelämään kuuluu korjaustelakka, teräksen ja kemikaalien tuotantoa. Durhamin yliopistolla on toimintaa myös Stocktonissa.
Maailman ensimmäinen höyryjunalinja kulki Stocktonista Darlingtoniin.
White Plains (New York)

White Plains on kaupunki New Yorkin osavaltion Westchesterin piirikunnassa Yhdysvalloissa, kolmisenkymmentä kilometriä New Yorkin Manhattanilta koilliseen. Vuoden 2010 väestönlaskennassa White Plainsin väkiluku oli 58 000, mikä teki siitä piirikuntansa viidenneksi suurimman kaupungin. White Plains on Westchesterin piirikunnan hallintokaupunki.
Vuonna 2014 Movoto-kiinteistöyhtiö valitsi White Plainsin New Yorkin osavaltion kolmanneksi parhaaksi kaupungiksi asua Mamaroneckin ja Tarrytownin jälkeen.
Vajaan 60 tuhannen asukkaan White Plains tarjoaa niin paljon työpaikkoja, että kaikki työntekijät mukaan lukien kaupungin ihmismäärä nousee työpäivisin noin 250 tuhanteen. Suurimpia työnantajia ovat teknologiayhtiö ITT, vesiteknologiaa kehittävä Xylem, kulutustavarayhtiö Combe sekä elintarvikejätti Bunge. New Yorkin Manhattanille pääsee junalla nopeimmillaan puolessa tunnissa.
Väestö.
Vuonna 2005 kaupungin väestötiheys oli 2 233,6 asukasta neliökilometrillä.
Kaupungin etninen jakautuminen:
Sojuz TM-34

Sojuz TM-34 oli Venäjän avaruusjärjestön miehitetty avaruuslento, kaikkiaan 17. lento Kansainväliselle avaruusasemalle. Laukaisu tapahtui Baikonurin kosmodromilta 25. huhtikuuta 2002 ja paluu maahan 10. marraskuuta 2002. Lennolla oli miehistön lisäksi yksi avaruusturisti sekä rotta ja lampaan kantasoluja. Soyuz TM-34 oli viimeinen Sojuz TM -aluksen lento ja sen korvasi uudistettu Sojuz TMA.
Miehistö.
Laukaistiin:
Palasivat:
Jyskyjärven rata

Jyskyjärven rata on Karjalan tasavallan länsiosassa Venäjällä oleva rautatieyhteys Suojärvi 1:ltä Jyskyjärvelle. Sen pituus on 336 kilometriä.
Lyhennetty luettelo liikennepaikoista: 
Joidenkin liikennepaikkojen nimi poikkeaa vastaavasta taajaman nimestä.
Sojuz TM-33

Sojuz TM-33 oli Venäjän avaruusjärjestön miehitetty avaruuslento ISS-avaruusasemalle. Laukaisu tapahtui Sojuz-U-kantoraketilla Baikonurin kosmodromilta 21. lokakuuta 2001 klo 8:59 UTC. Se kuljetti kaksi venäläistä ja yhden ranskalaisen kosmonautin. Paluu tapahtui 5. toukokuuta 2002.
Miehistö.
Laukaistiin
Palasivat
Heluna Ammu

Heluna Ammu () on Disneyn sarjakuva- ja animaatiohahmo. 
Hän on Polle Koninkauluksen tyttöystävä ja yksi Minni Hiiren parhaista ystävistä. Heluna on seurustellut myös Hessu Hopon kanssa. Heluna ei ole koskaan ollut Yhdysvalloissa kuin sivuhahmona, mutta hahmo on kuitenkin suosittu Italiassa. Heluna Ammu esiintyi ensimmäisen kerran jo vuonna 1928, joten Heluna kuuluu Disneyn vanhimpiin hahmoihin. Helunan esimuoto, jollainen esiintyi myös alun perin Mikki-piirretyissä, on jopa Mikkiä vanhempi. Se esiintyi Alice-piirretyssä jo vuonna 1926.
Stanford Encyclopedia of Philosophy

Stanford Encyclopedia of Philosophy on Stanfordin yliopiston ylläpitämä ilmainen filosofiaan keskittynyt internetissä julkaistava tietosanakirja. Se on eräs filosofien eniten käyttämistä ja viitatuimmista palveluista. Artikkelien kirjoittamiseen ja ylläpitämiseen osallistuu alan asiantuntijoita 65 instituutiosta ympäri maailmaa.
Vaikka tietosanakirja julkaistaan internetissä, se pyrkii noudattamaan perinteistä akateemista lähestymistapaa tiedon tuottamiseen. Jokaisen tietosanakirjan artikkelin on kirjoittanut alan asiantuntija ja artikkelit on vertaisarvioitu.
Historia.
"Stanford Encyclopedia of Philosophy" -projekti perustettiin syyskuussa 1995 John Perryn ajatuksesta. Mukana perustamisessa oli Edward N. Zalta joka kehitti "dynaamisen referenssityön" -konseptin jonka pohjalta sivustoa ryhdyttiin suunnittelemaan ja toteuttamaan. Projektia testattiin vuoteen 1997 saakka, jolloin se julkistettiin yleisölle. Vuonna 1998 projektiin liittyivät Colin Allen ja Uri Nodelman jotka suunnittelivat uuden toimintamallin sekä nykyisen ulkoasun sivustolle.
Skorpioni (sarjakuvahahmo)

Skorpioni (), oikealta nimeltään McDonald "Mac" Gargan on superroisto Marvel Comicsin sarjakuvissa ja on Hämähäkkimiehen verivihollinen. Hänen ensiesiintymisensä tapahtui "Amazing Spider-Man"-lehden numerossa 20. Hahmon loivat Stan Lee ja Steve Ditko.
Nykyään Skorpioni on uusi Venom.
Voimat ja varusteet.
Skorpioni pystyy nostamaan voimillaan jopa noin 11 tonnia. Skorpioni pystyy hyppimään pitkiä matkoja, esim. kerrostalon katolta toiselle. Hän pystyy myös ampumaan happoa hännästään. Hän käyttää häntäänsä myös usein vastustajan huitomiseen tai vihollisten vangitsemiseen, kietoen ne häntänsä sisään. Skorpioni on myös nopea ja pystyy juoksemaan noin 60 km/h vauhdilla.
Skorpioni muissa medioissa.
Televisio.
Skorpioni esiintyi Hämähäkkimiehen animaatiosarjassa, toisessa jaksossa "Skorpionin myrkky". 
Skorpioni esiintyi vielä useasti sen jälkeenkin jaksoissa
14 "Kavala kuusikko 1/2", 
15 "Kavala kuusikko 2/2", 
27 "Viimeinen painajainen", 
46 "Partners",
53 "Häät" ja 
54-58 Kuusi unohdettua soturia -tarinassa.
Martin Landau ja hänen jälkeensä Richard Moll olivat Skorpionin äänenä. Landau jätti hahmon roolin vuonna 1995 miessivuosa-Oscarin elokuvasta Ed Wood, jossa hän esitti näyttelijä Bela Lugosia.
Lapinlahden Linnut Show

Lapinlahden Linnut Show on suomalainen vuonna 1993 valmistunut kuusiosainen sketsisarja. Sarja oli Lapinlahden Lintujen jäsenten tekemä neljäs sketsisarja, ja ensimmäinen, joka tehtiin MTV3:n tuottamana. Sarjan tuottajana toimi Peppi Kajanne, ja ohjaajana aiemmistakin Lapinlahden Lintujen sketsisarjoista tuttu Pentti Kotkaniemi. 
Sarjan suunnittelu.
Lapinlahden Linnut -yhtye itse ehdotti uuden sketsisarjan tekoa MTV3:lle. Kolme aiempaa sketsisarjaa ryhmä teki Yleisradiolle tuottamana. Yhtyeen kertoman mukaan televisiokanavan vaihdon syynä ei ollut raha, vaan halu nähdä miten viihdesarjan tekeminen sujuu MTV3:lla. Sarjan kuvaaminen aloitettiin syksyllä 1993. 
Esitysajat.
Sarjan esittäminen aloitettiin 13. marraskuuta 1993 kestäen 18. joulukuuta 1993 saakka. Sarjaa esitettin lauantai-illan ohjelmistossa. Sarjaa ei ole esitetty uusintana televisiossa ensiesityksen jälkeen.
Vastaanotto.
"Helsingin Sanomien" kriitikko Jukka Kajava kirjoitti sarjan ensimmäisen jakson ensiesityksen aikaan, että sarjan "ulkoinen jälki on huolitellumpaa kuin Ylessä, teksti puolestaan lauhkeampaa". Hänen mukaan: "EI kuulu imagoon, että Lapinlahden linnut ovat monien mieleen eivätkä oikein ketään vastaan". 
Sarjan yksi Madrigaali-sketsijatkumon sketseistä, jossa vihjattiin munkkien käyttävän seksipuhelinpalveluja ja harjoittavan itsetyydytystä nostatti ensiesityksen aikaan kohua. Muun muassa Joensuun ortodoksinen kirkkoherra Kalevi Kokkonen ja kansanedustaja Eeva Turunen paheksuivat ohjelmaa julkisesti. MTV3:n ohjelmajohtaja Tauno Äijälä arveli palautteen perusteella sketsin rikkoneen hyvän maun rajoja, ja vaatikin tekijöitä kiinnittämään huomiota jatkossa ryhmän tekemiin viihdeohjelmiin. Valamon luostarin munkit puolestaan suhtautuivat kohuun tyynesti. Arkkimandriitta Panteleimon kommentoi 25. marraskuuta 1993 "Ilta-Sanomissa", että "Nykyaikana luostarikin on niin paljon julkisuudessa, että ei voi ajatella, että me olisimme jotenkin erityisessä suojeluksessa eikä meitä riepoteltaisi". Panteleimon ei ollut itse nähnyt sketsiä, mutta totesi ettei luostarilla ollut pienintäkään kiinnostusta edes paheksua asiaa. Alun perin MTV3 suunnitteli leikkaavansa sketsin kokonaan pois sarjasta, mutta se päätettiin jättää.
Sarjan sketsejä.
Madrigaali.
Ortodoksikirkon munkit keskustelevat laulamalla ei-uskonnollisista asioista, esimerkiksi alkoholista ja seksipuhelimista. Madrigaali-sketsejä esitettiin myös ryhmän aiemmassa viihdesarjassa "Maailman kahdeksan ihmettä". 
Musiikkiesitykset.
Sketsisarjassa esitettiin sketsien lisäksi Lapinlahden Lintujen tekemää musiikkia, joista osa julkaistiin yhtyeen albumeilla. Sarjan jokainen jakso alkaa tunnuskappaleella "Nyt alkaa show", ja päättyy lopputunnuskappaleella "Nyt loppuu show". 
Alla olevassa taulukossa tiedot sketsisarjassa esitetyistä musiikkiesityksistä, ja tieto onko kappaleesta tehty levytetty versio Lapinlahden Lintujen albumille.
Nuijapää (sarjakuvahahmo)

Nuijapää on kuvitteellinen rikollinen Marvel Comicsin sarjakuvissa ja hän on yksi Hämähäkkimiehen vihollisista. Hahmon ensiesiintyminen tapahtui "Amazing Spider-Man" #113 -lehdessä. Nuijapään loivat Gerry Conway ja John Romita. 
Voimat ja varusteet.
Nuijapää on erinomaisesti koulutettu atleetti. Hänellä on suuret fyysiset voimat (Nuijapää nostaa noin 250 kg) ja hän on mainio lähitaistelija huolimatta siitä, että hänen suosituin taistelutyylinsä on vastustajaa päin syöksyminen pää edellä. 
Vaikka monet pitävät Nuijapäätä typeränä, hän on juonikas rikollinen ja osaa käsitellä sujuvasti tuliaseita, varsinkin konepistooleita. Hän kantaa mielellään mukanaan 1920-luvulla käytettyä rumpulippaallista Thompson-konepistoolia. 
Nuijapään kallo ja osia luurangosta on korvattu miltei tuhoutumattomalla metalliseoksella. Tämä tekee Nuijapäästä äärimmäisen vastustuskykyisen fyysisiä vaurioita vastaan. Varsinkin hänen päänsä on hyvin kestävä.
Nuijapää muissa medioissa.
Nuijapää esiintyi muutaman kerran Hämähäkkimies-animaatiosarjassa. Hän toimi aluksi Silvermanen kätyrinä, mutta siirtyi myöhemmin Kingpinin palvelukseen. Äänenä oli Nicky Blair.
Jaksot, jossa Nuijapää nähdään, ovat:
Kinroad

Kinroad on kiinalainen mopojen ja moottoripyörien valmistaja, jonka tehtaat sijaitsevat Shanghaissa. Se on perustettu 1989, ja tuottaa 500 000 moottoripyörää ja 300 000 moottoria vuodessa. 
Kinroad XT50GY, XT50PY ja XT50GY-2 ovat 49-kuutioisia enduromallisia nelitahtimopoja, joissa on takana rumpujarrut ja edessä levyjarrut.&lt;br&gt;
Kinroad XT50Q on 49-kuutioinen choppermallinen nelitahtimopo. Kinroad valmistaa myös skoottereita, moottoripyöriä ja Go-kart-autoja.
Mopojen moottoreiksi Kinroad valmistaa pääasiassa Honda Monkeyn tekniikkaan perustuvia koneita. Erona Hondaan on esim. käynnistysmoottori. Useimmat Monkeyn vara- ja viritysosat sopivat Kinroadin mopoihin.
Keskustan Etelä-Hämeen piiri

Keskustan Etelä-Hämeen piiri on yksi Suomen Keskustan 21 piirijärjestöstä ja sen päähallintopaikka on Hämeenlinnassa. Etelä-Hämeen piiri Kanta-Hämeessä toimivana asettaa osan Hämeen vaalipiirin eduskuntavaaliehdokkaista ja loput Keskustan Päijät-Hämeen piiri. Piiri asettaa myös Kanta-Hämeen hyvinvointialueen ehdokkaat. Keskustan projekti 25: mukaisesti puoluetoimisto ilmoittaa tavoittelevansa yhtä kansanedustajalisäpaikkaa Hämeen vaalipiirissä, johon kuuluu Keskustan Etelä-Hämeen piirin lisäksi Keskustan Päijät-Hämeen piiri. Näin kansanedustajamäärä nousisi kolmesta neljään .
Keskusta hävisi Hämeessä.
Keskusta hävisi eduskuntavaaleissa 2019 myös Hämeen vaalipiirissä ja menetti kaksi paikkaa, kun paikkamäärä putosi Hämeen vaalipiirissä kolmesta yhteen. Valituksi tuli Hilkka Kemppi.
Kuntakohtaisessa vertailussa Keskusta hävisi molemmissa maakuntakeskuksissa: Hämeenlinnassa kannatus putosi 14,1 prosentista 7,9 prosenttiin ja Lahdessa 13,6 prosentista 6,5 prosenttiin.
Keskustan Päijät-Hämeen piiri

Keskustan Päijät-Hämeen piiri on yksi Suomen Keskustan 21 piirijärjestöstä. Piirin alueelle kuuluu yhdeksän kuntaa ja piiritoimisto sijaitsee Lahdessa. Nastolan kunta on yhdistynyt Lahden kaupunkiin sekä Hämeenkosken kunta on yhdistynyt Hollolan kuntaan sekä Artjärven kunta Orimattilan kaupunkiin.
Piirijärjestö asettaa puolet Hämeen vaalipiirin eduskuntavaaliehdokkaista Hämeen vaalipiirissä. Puolet asettaa Keskustan Etelä-Hämeen piiri. Piiri asettaa myös Päijät-Hämeen hyvinvointialueen ehdokkaat.
Edustukset.
puoluevaltuusto.
Suomen Keskustan puoluevaltuuston jäsenet valitaan kahdeksi kerrallaan. Nykyinen puoluevaltuusto on voimassa 2024-2026.
Kunnat.
Suomen Keskustanaisten Päijät-Hämeen piiri.
Varsinaisen Suomen Keskustan Päijät-Hämeen piirin lisäksi Päijät-Hämeen maakunnassa toimii Suomen Keskustan naisjärjestön, Suomen Keskustanaisten, Päijät-Hämeen piiri, jolla on Asikkalassa kolme perusosastoa, Heinolassa yksi, Hollolassa yksi, Kärkölässä yksi, Lahdessa kaksi, Orimattilassa kaksi, ja Hartolan ja Sysmän yhteinen osasto. 
Keskustanuorten Hämeen piiri Päijät-Hämeessä.
Nuoren Keskustan Liiton toiminta järjestäytyy Lahden ja Hämeenlinnan yhdistysten kautta Päijät-Hämeessä ja Kanta-Hämeessä.
=Kaupungin- ja kunnanvaltuustot 2025-2029 sekä 2022-2025=
=Kaupungin- ja kunnanvaltuustot 2018-2021 sekä 2013–2017=
=Kaupungin- ja kunnanvaltuustot 2009-2012 sekä 2005–2008=
=Päijät-Hämeen aluevaltuusto 2025 sekä 2023=
Ensimmäiset aluevaltuustot aloittivat 1. tammikuuta 2023, toiset aloittavat 1. kesäkuuta 2025.
=Aluevaltuutetut=
13. huhtikuuta 2025 Suomen Keskustan vaalilistalta tuli vähäisimmällä äänimäärällä, 248 äänellä, valituksi Lasse Pakkanen. Hanna Nohynekin suuri äänimäärä johtunee siitä, että hän tuli kuuluisaksi Covid-19:n aikana televisiossa terveyden ja hyvinvoinnin laitoksen kommentaattorina. Juha Rehula on entinen kansanedustaja ja Padasjoen kunnanjohtaja. Riitta Lonka on Suomen Keskustan Päijät-Hämeen piirin entinen puheenjohtaja. Kaarina Suhonen on toiminut Päijät-Hämeen keskussairaalassa sairaanhoitajana, ollut ehdokkaana eduskuntavaaleissa ja ollut Naisten valmiusliiton toiminnanjohtaja.
Kansanedustaja Hilkka Kemppi ei asettunut ehdokkaaksi. Joukkotiedotusvälineissä on käyty keskustelua siitä, onko kansanedustajan sopivaa olla aluevaltuutettukin tai kunnanvaltuutettukint tai sekä aluevaltuutettu että kunnanvaltuutettu.
Ihsahn

Ihsahn (oik. Vegard Sverre Tveitan, s. 1975) on norjalainen säveltäjä, kitaristi, basisti, kosketinsoittaja sekä laulaja. Hän on parhaiten tunnettu black metal -yhtyeestään Emperorista, joka on yksi luokkansa tärkeimmistä nimistä. 
Ihsahn on myös soittanut Thou Shalt Sufferissa ja vaimonsa Ihrielin kanssa Peccatumissa. Hänellä on vaimonsa kanssa kaksi lasta.